Συζήτηση Βικιπαίδεια:Πολιτική αποκλεισμού

message: Η αλήθεια είναι ότι δε χρειάζεται. Όλοι γνωρίζουν ότι η συγκεκριμένη κοινότητα διχάστηκε με αλλεπάλληλες ύβρεις, edit wars μεταξύ Μαρτύρων του Ιεχωβά και συγχρόνων απολογητών της Ορθοδοξίας. Όπως συνεχίζει να διχάζεται από συγκεκριμένη ομάδα χρηστών. Παράδειγμα ήταν, αχρείαστο ή χρειαζούμενο θα το δείξει η συνέχεια. Επίσης καλό είναι να σχολιάζεται πριν ό,τι αφαιρείται σε τέτοιες περιπτώσεις από οποιονδήποτε. Τα σχόλια στη σύνοψη κρίνονται ως πρόχειρα--The Elder 14:38, 22 Οκτωβρίου 2008 (UTC)
replies: text: Προσωπικά έχω άλλη γνώμη, νομίζω η διαμάχη γινόταν περί πηγών. Τέλοσπάντων, θα ενημερώνω από εδώ και στο εξής για τέτοιες διαγραφές, btw ρίξε μια ματιά και στη συζήτηση της σελίδας για διαχειριστές.--lady 15:51, 22 Οκτωβρίου 2008 (UTC)
Επιμένω ότι πρέπει να αφαιρεθεί. Η διαμάχη σίγουρα δε γινόταν επειδή ήταν Ορθόδοξοι ή επειδή ήταν ΜτΙ ή δεν ξέρω και εγώ τι άλλο. Η διαμάχη γινόταν κυρίως για απουσία/αμφισβήτηση πηγών.--lady 19:18, 22 Οκτωβρίου 2008 (UTC)
Επίσης δε θυμάμαι να είχε μαζευτεί κανένα μεγάλο πλήθος Ορθοδόξων από τη μια πλευρά και κανένα μεγάλο πλήθος ΜτΙ από την άλλη.--lady 19:19, 22 Οκτωβρίου 2008 (UTC)
Έχεις δικαίωμα να επιμένεις να αφαιρεθεί από την πολιτική το ζητούμενο, αλλά επειδή τα ιστορικά των συζητήσεων είναι εκεί προς ανάγνωση εκ μέρους του πλήθους, μην επιμένεις καθόλου ότι ήταν ζήτημα πηγών. Ήταν και είναι ζήτημα ιδεολογιών, δογματικών διαφορών, οι οποίες δεν πρόκειται να σταματήσουν να υπάρχουν. Αυτές οι ιδεολογικές διαφορές εκδηλώνονται φυσικά με διαφορετικές πηγές. Βέβαια με προβληματίζει πολύ το γεγονός ότι την ακούω αυτή την άποψη από σένα, στο σημείο να πιστεύω ότι μιλάς εκ μέρους κάποιου. Μιλάς εκ μέρους κάποιου;--The Elder 20:08, 22 Οκτωβρίου 2008 (UTC)
Μιλάω μόνο εκ μέρους του εαυτού μου. Επιμένω και νομίζω ότι αν δεις τις πηγές που είχα προσθέσει στο Ιωάννειο κόμμα θα καταλάβεις το λόγο, πράγματι εκεί είναι και το ιστορικό. Προηγούμενες διαμάχες δεν τις παρακολούθησα τόσο καλά, αλλά νομίζω ότι το πρόβλημα ήταν πάντα τα τεκμήρια, τα οποία δε θεωρούνταν αξιόπιστα. Να σου θυμίσω την περιβόητη εικόνα με το άγιο φως :Ρ που είχε μπει κάποτε ως "απόδειξη". Πιστεύω ότι το να αρχίσουμε να βάζουμε ταμπέλες σε κάποιους χρήστες δεν οδηγεί πουθενά (ή μάλλον καλύτερα μας πάει προς τα πίσω), πόσο μάλλον να τις αναγράφουμε και σε πολιτικές.--lady 20:55, 22 Οκτωβρίου 2008 (UTC)
Μπορείς να επιμένεις όσο θέλεις. Τα ιστορικά των συζητήσεων όμως υπάρχουν για να μας υπενθυμίζουν κάποια πράγματα με τρόπο αδιαμφισβήτητο και ότι φυσικά δε βάζουμε ταμπέλες, μπαίνουν από μόνες τους. Ας πάρουμε δε ένα τυχαίο άρθρο για το οποίο έγινε ντόρος. Ξεκίνα να διαβάζεις και έλα πάλι να το συζητήσουμε όσο θέλεις. Υπάρχουν και πολλά άλλα βέβαια στα οποία υπάρχει και το απουσία/αμφισβήτηση πηγών, από άλλο στόμα, για αυτό σε ρώτησα ευθέως αν μιλάς εκ μέρους κάποιου:
* μέχρι  8/9/05 : Συζήτηση:Σταυρός/Αρχείο_1 * μέχρι  4/11/05: Συζήτηση:Σταυρός/Αρχείο_2 * μέχρι  5/12/05: Συζήτηση:Σταυρός/Αρχείο_3 * μέχρι 22/12/05: Συζήτηση:Σταυρός/Αρχείο_4 * μέχρι 26/12/05: Συζήτηση:Σταυρός/Αρχείο_5 * μέχρι 11/5/06: Συζήτηση:Σταυρός/Αρχείο_6 * μέχρι 12/5/06: Συζήτηση:Σταυρός/Αρχείο_7 * μέχρι 21/12/07: Συζήτηση:Σταυρός/Αρχείο_8--The Elder 21:13, 22 Οκτωβρίου 2008 (UTC)
Διάβασα το τελευταίο ( : δεν τα κατάφερα ολόκληρο για ευνόητους λόγους D ), νομίζω είναι φυσικό άτομα με διαφορετικά πιστεύω να αναρωτιούνται και να αμφισβητούν τα λεγόμενα ενός άρθρου. Από εκεί και πέρα πρέπει να υπάρχει μια μέθοδος για την επίλυση αυτών των ζητημάτων, π.χ. το "μείνετε ψύχραιμοι" να γίνει πιο σαφές κλπ., επίσης διαμάχες έχουν προκύψει και για πολιτικά θέματα αν και συνήθως εκείνοι οι χρήστες έφευγαν σύντομα. Η δική μου ιδέα είναι να βρούμε κάποιον τρόπο αντιμετώπισης για τις συγκεκριμένες διαμάχες παρά να τις μοστράρουμε σε μια πολιτική.--lady 21:31, 22 Οκτωβρίου 2008 (UTC)
Μήπως να μάθουμε και οι υπόλοιποι κ. Vanakaris το λόγο της αναίρεσης;--lady 07:02, 23 Οκτωβρίου 2008 (UTC)

text: Τα σημεία 1, 2 είναι για την επαναφορά. Τα 3, 4 είναι άσχετα. 1) Ο kalogeropoulos λέει ότι δεν χρειάζεται γιατί όλοι το γνωρίζουν. Εγώ λέω ότι χρειάζεται γιατί οι νέοι χρήστες δεν το γνωρίζουν. 2) Εσύ λες για ταμπέλες. Εγώ λέω ότι το γεγονός ότι κάποιος είναι ΜτΙ ή Ορθόδοξος δεν τον θίγει κατά κανένα τρόπο, ούτε θίγει τη γενική αξιοπιστία του εντός της βικιπαίδειας, δηλ. για τη συγγραφή άρθρων εγκυκλοπαίδειας. Θα χαιρόμουν αν ανακαλούσες τη μεταφορική έκφραση ταμπέλες. Ταμπέλα κυριολεκτικά μπαίνει που λέει αυτός ο λογαριασμός είναι σε φραγή. Καμία άλλη ταμπέλα δεν μπαίνει εκτός από τις ταμπέλες-πρότυπα της βικιπαίδειας. 3) Η πολιτική λέει ότι αν χρήστης δημιουργεί προβλήματα σε θεματική ενότητα (πχ χριστιανισμός) θα αποκλειστεί από αυτή (κοινωνικό προϊόν - αυτή εδώ η σελίδα) ή/και θα γίνει φραγή του λογαριασμού του (τεχνικός μηχανισμός - αυτή εκεί η σελίδα). Σε περίπτωση αποκλεισμού δεν θίγεται ούτε η αξιοπρέπεια ούτε η αξιοπιστία του (για άλλες θεματικές). Η wikipedia είναι ένα αξιολογότατο πρότζεκτ και θα ήθελα να συνεισφέρω όσο μπορώ για να γίνει η ελληνόγλωσση ακόμα καλύτερη. Άρα δεν θέλω προβλήματα. Άρα συμφωνώ με την πολιτική. 4) Αγαπητή Lady βλέπω προτιμάς να σε λέμε Lady . Για 'μένα δεν χρειάζεται κ.vanakaris, vanakaris σκέτο είναι οκ. Φιλικά--vanakaris 16:06, 23 Οκτωβρίου 2008 (UTC)
Το είπα και παραπάνω, να το ξαναπώ:
Ταμπέλα είναι να λες ότι οι Ορθόδοξοι και οι Μάρτυρες του Ιαχωβά έδωσαν μάχη, γιατί υποννοείς ότι βασίστηκε στα συγκεκριμένα θρησκευτικά τους πιστεύω. Τέτοιες σκέψεις δείχνουν προκατάληψη, η οποία σε μια εγκυκλοπαίδεια δεν πρέπει να διαιωνιστεί. Δεν καταλαβαίνω γιατί τόσο μένος εναντίον των συγκεκριμένων 4-5 το πολύ χρηστών. Στο κάτω κάτω, εδώ ζητάμε να ηρεμίσουν τα πνεύματα και (ενώ μάλιστα είναι σε φραγή) χρεώνονται διάφορα λόγω των πιστεύω τους. --lady 17:23, 23 Οκτωβρίου 2008 (UTC)
Δεν καταλαβαίνω γιατί τόσο μένος εναντίον των συγκεκριμένων 4-5 το πολύ χρηστών. Στο κάτω κάτω, εδώ ζητάμε να ηρεμίσουν τα πνεύματα και τελικά από θέση ισχύος (ενώ μάλιστα είναι σε φραγή) χρεώνονται διάφορα λόγω των πιστεύω τους. 
Μόνοι τους τα δημιούργησαν, εμείς τους τα δημιουργήσαμε; Είπαμε παραπάνω ότι ο καθείς μπορεί να φοράει ότι ταμπέλα θέλει και οι συγκεκριμένοι φόρεσαν τη δική τους από μόνοι τους, δεν τους τη φορέσαμε εμείς. Δε μας τα λέτε καλά κυρία μου. Σαφώς η διαμάχη βασίστηκε στη διαφορετική ιδεολογία τους. Δεν σας έστειλα να διαβάσετε συγκεκριμένα παραδείγματα; Πάλι τα ίδια μας λέτε; Στο κάτω-κάτω εσείς το ξεκινήσατε το θέμα. Θα βρούμε και τον μπελά μας από πάνω; Επίσης, κάτι περί μένους κάτι περί θέσης ισχύος τα υποδεικνύουν ότι μιλάτε εξ ονόματος. Η άποψή μου είναι πως δεν έχουμε ανάγκη ούτε από δικηγόρους ούτε από proxying στη συγκεκριμένη κοινότητα. Ας ελπίσουμε ότι θα το σεβαστείτε. Θα έρθουν οι συγκεκριμένοι να μιλήσουν όταν και εφόσον λήξει η φραγή τους, εσείς τι ρόλο παίζετε; Υπεράσπισης;--The Elder 18:18, 23 Οκτωβρίου 2008 (UTC)
Στο ξαναείπα: μιλάω μόνο για τον εαυτό μου... κρίμα να σκέφτεσαι τόσο άσχημα. Νομίζω παρεξηγώντας την καλή μου πρόθεση κάνεις τα λάθη αυτά περί proxying, δικηγόρων κλπ. Δεν ασχολήθηκα με τη φραγή των χρηστών, δόθηκε για τους συγκεκριμένους λόγους που δόθηκε, ευτυχώς όχι λόγω των θρησκευτικών τους πιστεύω. Το να κατηγορούνται όμως με βάση αυτά δεν είναι σωστό, είναι μια προκατάληψη και οι προκαταλήψεις εκφράζουν μένος. Τη στιγμή δε που είναι φραγμένοι όσοι κατηγορούνται με βάση αυτά τα πιστεύω τότε μιλάμε και για θέση ισχύος η οποία αγγίζει όλους εμάς τους μη φραγμένους.
Μου έδειξες τα ιστορικά: σε όλα η διαμάχη γινόταν είτε για POV είτε για έλλειψη πηγών είτε λόγω αναξιοπιστίας πηγών. Πρόσεξέ το: δεν βγήκε κανείς να πει "είμαι Ορθόδοξος και αυτή είναι η σωστή άποψη" ούτε "είμαι ΜτΙ και η δική μου είναι η σωστή άποψη". Δεν είναι λοιπόν δίκαιο να κατηγορούνται 4-5 χρήστες λόγω των πιστεύω τους. Δε θα είχα αντίρρηση αν γραφεί "υπήρξε διαμάχη σε θρησκευτικά θέματα" ή αν θες και πιο σκληρό "τα θρησκευτικά θέματα ταλαιπωρούνταν από διαμάχες και καυγάδες". Δε νομίζω όμως ότι είναι δίκαιο να "φωτογραφίζεται" ο κάθε άνθρωπος που είναι Ορθόδοξος ή ΜτΙ και θα έρθει εδώ μέσα ως υποψήφιος διαμάχης, ή τα πιστεύω του να εξευτελίζονται ως πιστεύω των "κακών Ορθοδόξων και κακών ΜτΙ που κόντεψαν να διαλύσουν τη ΒΠ". Εκεί εστιάζεται η προκατάληψη για αυτό και διαφωνώ καθέτως, ελπίζω να μη σκεφτείς ότι υποκινούμαι από κάποιον.--lady 19:03, 23 Οκτωβρίου 2008 (UTC)
Ευχαριστώ για την απάντηση αλλά δυστυχώς μετά από αυτή την απάντηση, δεν μπορώ να πάρω στα σοβαρά όσα λες, λυπάμαι και out. Ας σου απαντήσει η κοινότητα, η οποία βέβαια ήδη σου έχει απαντήσει, αν και το αγνοείς ηθελημένα--The Elder 19:19, 23 Οκτωβρίου 2008 (UTC)
Το παράδειγμα της Ελληνικής Βικιπαίδειας επαναφέρθηκε, δεδομένου ότι υπήρχε προφανής διαμάχη βασισμένη σε θρησκευτικά πιστεύω σε μεγάλο αριθμό θεμάτων μεταξύ με αλλεπάλληλες συγκρούσεις επεξεργασίας μεταξύ Ορθοδόξων και ΜτΙ. Οι συγκρούσεις αυτές οδήγησαν πολλές φορές σε φραγές, αλλά και σε πρόσφατες, ανεξάρτητες μεταξύ τους, προτάσεις θεματικού αποκλεισμού για συγκεκριμένους χρήστες Βικιπαίδεια:Αγορά/Αρχείο_2008/Άυγουστος-Σεπτέμβριος#Πρόταση για φραγές, Βικιπαίδεια:Αγορά/Αρχείο 2008/Άυγουστος-Σεπτέμβριος#Πρόταση για άρση φραγών., Βικιπαίδεια:Αγορά Οκτώβριος 2008.--Focal Point 21:43, 24 Οκτωβρίου 2008 (UTC)
Τα όσα λες δεν αποτελούν αντεπιχείρημα στα παραπάνω, ωστόσο εφόσον όπως είπες ήταν συγκεκριμένοι χρήστες το πρόσθεσα για να μην εννοούνται όλοι οι Ορθόδοξοι και όλοι οι ΜτΙ.--lady 22:55, 24 Οκτωβρίου 2008 (UTC)
Πρόσθεσα ότι η διαμάχη έγινε μεταξύ 5 χρηστών, ώστε να μην υποννοούνται όλοι οι χρήστες οι οποίοι είναι Ορθόδοξοι ή ΜτΙ. Όποιος διαφωνεί, ας το πει εδώ και ας μας εξηγήσει και το λόγο.--lady 15:19, 25 Οκτωβρίου 2008 (UTC)
Το κάποιων ειναι καλύτερο. Νομίζω είναι πιο ουδέτερο. Ας μην προσδιορίζουμε τον αριθμό.--Diu 15:21, 25 Οκτωβρίου 2008 (UTC)
Τι εννοείς ουδέτερο; Δηλαδή το 5 υποστηρίζει κάτι μη αντικειμενικό;--lady 15:22, 25 Οκτωβρίου 2008 (UTC)
Γιατί δεν ψάχνεις λίγο το θέμα να έχεις ίδια άποψη. Δεν ήταν καθόλου 5. Ήταν πολύ περισσότεροι, οπότε άστο στο κάποιων
καλύτερα --The Elder 15:22, 25 Οκτωβρίου 2008 (UTC)
Γιατί εγώ π.χ. λέω οτι ήταν εξι, επτά, δύο, ένας. Ας μην μπούμε σε μια τέτοια διαδικασία.--Diu 15:23, 25 Οκτωβρίου 2008 (UTC)
Τόση ώρα ρωτάω γιατί; Γιατί να εννοούμε όλους τους Ορθόδοξους και όλους τους ΜτΙ; Το έκανα πιο συγκεκριμένο και θα προτιμούσα να υπάρχει αριθμός 5, 10, 20 το πολύ ήταν; Πόσοι ήταν τελοσπάντων και δεν λέτε;--lady 15:28, 25 Οκτωβρίου 2008 (UTC)
Πολλοί έχουν επανειλημμένα εμπλακεί σε edit war στη ΒΠ. Τα ονόματά τους υπάρχουν στα ιστορικά των άρθρων. Μπορείς να πας να τα διαβάσεις και να εξάγεις συγκεκριμένο άριθμό. Όπως το διαμόρφωσες τώρα καλό είναι, άστο εκεί--The Elder 15:32, 25 Οκτωβρίου 2008 (UTC)
Πολλών για τα δεδομένα του πλήθους ενεργών χρηστών της ΒΠ. Πριν πλήροφορηθείς εξ ιδίων, πριν δηλαδή καθίσεις να διαβάσεις όλες τις σελίδες και να δεις όλα τα εμπλεκόμενα ονόματα, καλό θα είναι να μην επιχειρήσεις αλλαγές--The Elder 15:38, 25 Οκτωβρίου 2008 (UTC)
Σίγουρα έχουν εμπλακεί πολλοί σε διάφορα edit war, για την Ορθοδοξία όμως δεν νομίζω ότι ήταν τόσοι πολλοί και μου φαίνεται τελείως άκυρο να αναγράφονται τα θρησκευτικά τους πιστεύω. Έβαλα μικρή ομάδα, διότι δεν ήταν και πάρα πολλοί σε σχέση με το σύνολο των χρηστών...--lady 15:39, 25 Οκτωβρίου 2008 (UTC)
Ίσως αν δεν κρύβατε τόσο πολύ αυτόν τον αριθμό να τον ξέραμε ήδη...--lady 15:40, 25 Οκτωβρίου 2008 (UTC)

message: Από όσο είμαι σε θέση να γνωρίζω, η επιτροπή διαιτησίας δεν αναλαμβάνει υποθέσεις που δεν μπορεί να ελέγξει λόγω του γλωσσικού φραγμού. Πέρσι το είχα συζητήσει το θέμα με κάποιο μέλος της επιτροπής. Αν θες, Focal, τσέκαρέ το το θέμα, ώστε να αυτά που γράφονται στη σελίδα να ανταποκρίνονται στην πραγματικότητα.--Vasileios78 20:47, 16 Αυγούστου 2009 (UTC)
thread_title: Έφεση